Document ID: 32004R0762

Komisijas Regula (EK) Nr. 762/2004
(2004. gada 23. aprīlis),
ar ko nosaka kvotas konkrētu zivju nozvejai 2004. gadā, ievērojot Padomes Regulu (EK) Nr. 847/96, ar ko ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku [1], un jo īpaši tās 23. panta 4. punktu,
ņemot vērā Padomes 1996. gada 6. maija Regulu (EK) Nr. 847/96, ar ko ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei [2], un jo īpaši tās 3. panta 3. punktu, 4. panta 2. punktu un 5. pantu,
tā kā:
(1) Ar Padomes 2002. gada 16. decembra Regulu (EK) Nr. 2340/2002, ar ko 2003. un 2004. gadam nosaka dziļjūras zivju krājumu zvejas iespējas [3], un Padomes 2002. gada 20. decembra Regulu Nr. 2341/2002, ar ko 2003. gadam nosaka konkrētu zivju krājumu un zivju krājumu grupu zvejas iespējas un ar tām saistītos nosacījumus, kas piemērojami Kopienas ūdeņos un attiecas uz Kopienas kuģiem ūdeņos, kur jāievēro nozvejas ierobežojumi [4], noteikti krājumi, uz kuriem var attiecināt Regulā (EK) Nr. 847/96 paredzētos pasākumus.
(2) Ar Regulu (EK) Nr. 2340/2002 un Padomes 2003. gada 19. decembra Regulu (EK) Nr. 2287/2003, ar ko 2004. gadam nosaka konkrētu zivju krājumu un zivju krājumu grupu zvejas iespējas un ar tām saistītos nosacījumus, kas piemērojami Kopienas ūdeņos un attiecas uz Kopienas kuģiem ūdeņos, kur jāievēro nozvejas ierobežojumi [5], noteiktas kvotas konkrētiem krājumiem 2004. gadam.
(3) Dažas dalībvalstis saskaņā ar Regulu (EK) Nr. 847/96 ir lūgušas pārcelt daļu no savām kvotām uz nākamo gadu. Ieturētos daudzumus šajā regulā noteiktajās robežās pievieno 2004. gada kvotai.
(4) Regulā (EK) Nr. 847/96 noteikts, ka valsts 2004. gada kvotām jāpiemēro atvilkums, kas vienāds ar nozvejas pārsniegumu. Šos atvilkumus piemēro, ņemot vērā arī īpašos noteikumus attiecībā uz krājumiem, kas ietilpst reģionālo zivsaimniecības organizāciju darbības jomā.
(5) Regulā (EK) Nr. 847/96 noteikts arī, ka svērtos atvilkumus no valsts 2004. gada kvotām jāveic tad, ja pārsniegts konkrētu Regulā (EK) Nr. 2340/2002 un Regulā (EK) Nr. 2341/2002 noteikto krājumu atļautais krastā izkrautais loms.
(6) Dažas dalībvalstis saskaņā ar Regulu (EK) Nr. 847/96 ir lūgušas atļauju noteiktu zivju krājumu papildus nozvejai. Tomēr daudzumu, kas pārsniedz atļauto krastā izkrauto lomu, atvelk no to kvotām 2004. gadam.
(7) Šajā regulā paredzētie pasākumi ir saskaņā ar Zivsaimniecības un akvakultūras komitejas atzinumu,
IR PIEŅĒMUSI ŠO REGULU.
1. pants
Ar Regulu (EK) Nr. 2340/2002 un Regulu (EK) Nr. 2287/2003 noteiktās kvotas palielina, kā norādīts I pielikumā, vai samazina, kā norādīts II pielikumā.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 23. aprīlī

Labels: 6